tartuNLP/wikipedia-smugri-20251201 huggingface dataset:
Josip Belušić

Josip Belušić (12. maaliskuuta 1847 Labin – 8. tammikuuta 1905 Trieste) oli kroatialainen keksijä ja fysiikan ja matematiikan professori, syntynyt Itävallan valtakunnassa. Belušić syntyi nykyisellä Kroatian alueella Itävallan keisarikunnan aikana ja sai koulutuksen Pazinin ja Koperin välillä. Pazinin pastorit huomasivat ensimmäiset hänen kykynsä luonnontieteisiin. Hän suoritti opintonsa Wienissä ja oli fysiikan ja matematiikan professori Koperissa ja Castelnuovossa lähellä Triestettä. Belušić muistetaan lähinnä keksinnöstään nopeusmittarista, jonka hän patentoi vuonna 1888 ja esitteli maailmalle vuonna 1889 Pariisin yleisnäyttelyn aikana, kun hän oli suorittanut kaksi kokeilua Istrian ja Triesten välillä vuosina 1887 ja 1889. Belušićin keksintö oli myös historian ensimmäinen valvontalaite, edelläkävijä mittauslaitteiden käytössä nykyään kuorma-autoissa, linja-autoissa ja takseissa. Belušićia pidetään siis myös nykyaikaisten valvontalaitteiden isänä.
Elämäkerta.
Belušić syntyi lähellä Labinia, Istriassa, ja varttui pienessä kaupungissa Županićissa, kylässä entisen Itävallan valtakunnan laidalla. Hän oli opettaja Keisarillisen koulun Koperissa ja myöhemmin Wienissä. Belušić esitteli keksintöään Pariisin vuoden 1889 yleisnäyttelyssä, jolloin Eiffel-torni esiteltiin. Belušić nimitti laitteensa alun perin "Nopeusmittariksi". Hän kuitenkin nimitti sen uudestaan ​​"Controllore automatico per screenure" esittäessään sen Pariisissa. Pariisin yleisnäyttelyn vuonna Ranskan pääkaupunki ilmoitti kilpailun parhaan laitteen valinnasta paikallisten liikennepalvelujen seurantaan, ja Belušićin nopeusmittari valittiin, koska se oli tarkin laite. Kesäkuussa 1890 Ranskan keksijöiden akatemia ylisti Belušićia ja myönsi hänelle tutkintotodistuksen ja kultamitalin julistaen hänet myös kunniajäseneksi. Belušićin laite mitasi nopeuden, matkan keston, matkustajien määrän sekä matkustajien lähtö- ja saapumisajan. Emme tiedä, mitä tapahtui keksijälle, joka kuoli Triestessä 8. tammikuuta 1905.
Marjatta Alestalo

Marjatta Alestalo, virall. Marjatta Alestalo–Šepelenko (s. 1953) on suomalainen eläkkeellä oleva venäjän kielen yliopisto-opettaja ja tietokirjailija. Hän on laatinut 1990-luvulta lähtien venäjän kielen oppikirjoja ja on lisäksi tehnyt venäjän opetusohjelmia televisioon. 
Alestalo on filosofian kandidaatti ja aloitti uransa oppikirjailijana työskennellessään venäjän lehtorina Helsingin yliopiston kielikeskuksessa. Hän on laatinut oppimateriaaleja sekä itsenäisesti että yhteistyössä muiden, kuten Eija Hämäläisen, Arto Mustajoen ja Irina Malmbergin kanssa. Alestalon teoksiin kuuluvat "Kapusta Master" - ja "Kafe Piter" -oppikirjasarjat sekä "Taipuisa venäjä". Alestalolle myönnettiin tammikuussa 2018 Suomen tietokirjailijoiden oppikirjailijapalkinto.
Things Happen That Way

Things Happen That Way – Ewa Kaarela swings Toivo Kärki on Ewa Kaarelan vuonna 2003 ilmestynyt musiikkialbumi. Sen on julkaissut Ohjelmatoimisto Sing &amp; Swing Ewa Kaarela. Säestävässä yhtyeessä soittavat Jedrzej Nowak trumpetti, Lucjan Czaplicki tenorisaksofoni, Antti Sarpila klarinetti ja tenorisaksofoni, Pentti Lasanen klarinetti ja alttosaksofoni, Saku Järvinen piano, Timo Lehtonen basso ja Jari Unha rummut. Sovituksia ovat tehneet Nowak, Sarpila, Lasanen ja Järvinen. 
Projektin taustaa.
Toivo Kärki oli jo nuoruudestaan 1920-luvun lopulta kiihkeä jazzmies, mutta hän pääsi toteuttamaan tätä puolta sävellystuotannossaan varsin vähän. Kuitenkin monet hänen sävellyksistään ovat oivallista materiaalia jazzilliselle käsittelylle. Kärki voitti keväällä 1939 englantilaisen "Rhythm"-lehden kansainvälisen sävellyskilpailun kappaleella "Things happen that way", ja hän suunnitteli lähtöä Amerikkaan kokeilemaan siipiään, mutta haave kaatui syksyllä alkaneisiin raskaisiin sotiin, joihin Kärki osallistui rintamajoukoissa. Sinnikäs Kärki yritti 1940-luvun lopulla ja 1950-luvun lopulla kansainvälisille markkinoille USA:han ja Englantiin ja teetti eräisiin suomalaisiin iskelmiinsä englanninkieliset sanat, joihinkin kappaleisiin sanat olivat alun perinkin englanninkieliset. Lähinnä olemattoman markkinointikoneiston takia menestystä ei kuitenkaan tullut, mikä oli Kärjelle suuri pettymys.
2000-luvun alussa Ewa Kaarela, Puolassa vuonna 1954 syntynyt mutta Suomessa vuodesta 1974 alkaen asunut laulajatar, sai ajatuksen laulaa Toivo Kärjen jazzhenkisiä sävellyksiä levylle. Yhteydenotto Toivo Kärjen poikaan ja jäämistön haltijaan Kalervo Kärkeen tuotti heti tulosta, sopivia kappaleita löytyi runsaasti, ja joihinkin kappaleisiin Barbara Helsingius teki varta vasten englanninkieliset sanat. Valmiina oli oma yhtye Ewa Kaarela Swing Band, ja täydennystä siihen toivat kovatasoiset puhaltajat Antti Sarpila ja Pentti Lasanen. Kappaleet työstettiin selkeän jazztyylisinä, myös sooloja oli runsaasti. Kun levy valmistui, saattoi vain harmitella, että Kärki itse ei ehtinyt kuulla sitä, hän oli kuollut vuonna 1992.
Sadhguru

Jaggi Vasudev (teluguksi జగ్గీ వాసుదేవ్), tunnetaan paremmin nimellä Sadhguru, (s. 3. syyskuuta 1957) on intialainen joogaopettaja, kirjailija ja hindulainen mystikko. Hänet tunnetaan etenkin Isha-säätiön perustajana ja hengellisenä johtajana.
Tausta ja yksityiselämä.
Vasudev syntyi Mysoren kaupungissa, joka kuului samannimiseen osavaltioon Intian dominiossa vuonna 1957. Perheen äiti oli kotirouva ja isä silmätautilääkäri, joka oli Intian rautatieyhtiön palveluksessa. Tästä johtuen perhe muutti ympäri maata useaan otteeseen. Perheeseen kuului lisäksi myös yksi veli ja kaksi siskoa.
Kotikielensä telugun lisäksi Vasudev puhuu myös tamilia, kannadaa ja englantia.
Vasudev on opiskellut englannin kieltä ja kirjallisuutta, josta hänellä on kandidaatin tutkinto, Mysoren yliopistossa. Vuonna 1984 hän meni naimisiin pankkiirina toimineen Vijaya Kumarin kanssa. Parille syntyi yksi tytär vuonna 1990. Kumari kuoli vuonna 1997. Vaimonsa kuoleman jälkeen Sadhgurua on syytetty tämän murhasta, mutta virallisia syytteitä ei ole voitu nostaa todistusaineiston puutteessa.
Ura.
Vasudev alkoi syventyä uskoonsa jo nuorena. Hengelliseen ahdistukseensa hän sai helpotusta matkustamalla ensin pyörällä ja myöhemmin moottoripyörällä pitkin Intiaa. Tuona aikana hän sai ruokansa kerjäämällä ja nukkui yönsä tuntemattomien ihmisten luona. Vasudev kuvailee tätä aikaa rikastuttavaksi kokemukseksi. Ollessaan 25-vuotias Vasudev istui Chamundivuoren huipulla ja kertoi kokeneensa hengellisen heräämisen, valaistumisen.
Vasudev piti vuonna 1983 Mysoressa ensimmäisen joogatuntinsa, johon osallistui alle 20 ihmistä. Hän alkoi kiertää ympäri Etelä-Intiaa ja sai elantonsa kotinsa siipikarjatilalta. Kaikki oppilailtaan saamansa maksut hän lahjoitti hyväntekeväisyyteen. Vuonna 1992 Vasudev pani alulle Isha-säätiön, joka on laajentunut joogaa opettavasta instituutiosta myös metsittämiseen, maaseudun elävöittämiseen ja hyväntekeväisyyteen. Nykyään säätiöllä on 300 keskusta ympäri maailmaa ja sen parissa työskentelee seitsemän miljoonaa vapaaehtoista.
Vuonna 2017 Intian pääministeri Narendra Modi vihki Vasudevin ideoiman Adiyogi Shiva -patsaan Isha-säätiön päämajassa Tamil Nadun osavaltiossa. Kyseessä on maailman korkein (34,24 m) rintakuva ja se oli osa Intian matkailuministeriön Ihmeellinen Intia -kampanjaa.
Sadhguru on kirjoittanut lukuisia kirjoja, joista useita on nimitetty bestsellereiksi. Tunnettuja hänen kirjoittamiaan kirjoja ovat: 
Kunnianosoituksia.
Vuonna 2019 hänet listattiin Intian 40. vaikutusvaltaisimmaksi henkilöksi.
C11 (juna)

C11 on Saltsjöbananilla käytössä oleva sähkömoottorijunatyyppi. Yhdessä junassa on 72 istumapaikkaa ja 72 seisomapaikkaa. ASEA ja Hägglund valmistivat junaa vuosina 1975–1976 yhteensä 13 yksikköä. Vuonna 2001 kaksi C8-sarjan junaa muutettiin C11-sarjaan.
2912 Lapalma

2912 Lapalma on tähtitieteilijä Liisi Oterman vuonna 1942 löytämä asteroidi eli pikkuplaneetta. Sen nimi viittaa La Palma -saareen, joka on yhteispohjoismaisen kaukoputken Nordic Optical Telescopen sijaintipaikka.
Kohde sijaitsee Auringosta suunnilleen 2,29 kertaa niin kaukana kuin Maa, ja sen kierros Auringon ympäri kestää noin 3,5 vuotta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Asteroidin spektrityyppi on V-luokkaa (SMASSII).
C16

C16 on Saltsjöbananilla käytössä oleva sähkömoottorijunatyyppi. Yhdessä junassa on 64 istumapaikkaa ja 70 seisomapaikkaa. Junia on kaksi yksikköä, ja ne on muutettu vuonna 1987 C6-sarjan vaunuista 2789 ja 2790.
C10 (juna)

C10 on Saltsjöbananilla käytössä oleva sähkömoottorijunatyyppi. Yhdessä junassa on 72 istumapaikkaa ja 72 seisomapaikkaa. ASEA ja Hägglund valmistivat junaa vuosina 1975–1976 yhteensä 13 yksikköä. Vuonna 2000 kaksi C8-sarjan junaa muutettiin C10-sarjaan.
Olszanka (Opolen voivodikunta)

Olszanka on maalaiskunta Brzegin piirikunnassa Puolassa. Kunnan väkiluku oli vuoden 2019 lopussa 4 867. 
Kunnan kylät ovat Olszanka, Pogorzela, Janów, Krzyżowice, Gierszowice, Obórki, Przylesie, Jankowice Wielkie, Czeska Wieś sekä Michałów. Sen pinta-ala on 92,6 neliökilometriä. Olszanka rajautuu Grodkówin, Lewin Brzeskin, Niemodlinin, Skarbimierzin ja Wiązówin kuntiin. Kunnan pinta-alasta noin 86 prosenttia on maatalouskäytössä ja noin viisi prosenttia metsää.
Vuoden 2019 lopussa 49,5 prosenttia Olszankan asukkaista oli naispuolisia ja 50,5 prosenttia miespuolisia. Alle 18-vuotiaat muodostivat kunnan väestöstä 17,6 prosenttia, työikäiset 62 prosenttia ja eläkeikäiset 20,4 prosenttia väestön keski-iän ollessa 40,7 vuotta.
Johan Mynttinen

Johan Mynttinen (1823 – 16. marraskuuta 1898 Mäntyharju) oli suomalainen maanviljelijä ja valtiopäivämies.
Talollinen Johan Mynttinen Mäntyharjulta oli talonpoikaissäädyssä Mikkelin tuomiokunnan edustaja valtiopäivillä 1863–1864. Hän oli yleisen valitusvaliokunnan jäsen ja säädyn yksityisen valitusvaliokunnan varajäsen.
A36

A36 on Ruotsissa käytössä oleva raitiovaunumalli. CAF Urbos-vaunutyyppiin perustuvaa A36-raitiovaunua valmisti Construcciones y Auxiliar de Ferrocarriles (CAF) vuonna 2014 yhteensä seitsemän vaunua. Yhdessä raitiovaunussa on 100 istumapaikkaa ja 143 seisomapaikkaa. Vaunu on käytössä Tukholmassa ja Lidingössä Lidingöbananilla.
Anton Mäkelä (valtiopäivämies)

Anton Mäkelä (24. marraskuuta 1827 Virolahti – 23. lokakuuta 1908 Virolahti) oli suomalainen kauppias, maanviljelijä ja valtiopäivämies.
Kauppias, maanviljelijä Anton Mäkelä oli talonpoikaissäädyssä Kymin tuomiokunnan edustaja valtiopäivillä 1877–1878. Hän oli valtiovarainvaliokunnan ja säädyn yksityisen valitusvaliokunnan jäsen.
Pernem

Pernem on Intian Goan osavaltion Pohjois-Goan piirikunnassa sijaitseva noin 5 000 asukkaan kaupunki. Sieltä on noin 32 kilometriä osavaltiopääkaupunki Panajiin. Kaupungissa on useita portugalilaisen arkkitehtuurin mukaan toteutettua rakennusta portugalilaisen siirtomaavallan ajoilta. Siellä on myös 1850-luvulla rakennettu kristillinen kirkko ja yli 500 vuotta vanha Bhagwatin hindutemppeli. Pernemin aluetta hallitsi Deshprabhun suku, jota portugalilaiset kunnioittivat varakreivin arvolla pohjoisten rajojensa turvaamisesta. Suku omistaa vieläkin Pernemissa sijaitsevan palatsin.
Intian vuoden 2011 väestönlaskennassa Pernemin väkiluku oli 5 021 henkeä, joista 93 prosenttia oli uskonnoltaan hindulaisia. Toiseksi suurin uskonnollinen ryhmä oli kristityt viidellä prosentilla ja muslimit prosentilla.
Epidauroksen pieni teatteri

Epidauroksen pieni teatteri on antiikin aikainen kreikkalainen teatteri, joka sijaitsee Epidauroksen akropoliin rinteessä Kreikassa lähellä nykyistä Archaía Epídavroksen kylää.
Teatteri rakennettiin useassa vaiheessa, alkaen klassisen kauden lopulta 300-luvun eaa. puolesta välistä ja jatkuen hellenistiselle kaudelle. Siihen tehtiin muutoksia myös roomalaisella kaudella. Teatteri löydettiin vuonna 1970 ja sen arkeologiset kaivaukset alkoivat vuonna 1972. Sitä kaivettiin vähäisemmässä määrin myös vuonna 1989.
Teatteri on tyypillinen kreikkalainen puoliympyränmuotoinen teatterirakennus, jonka keskellä on orkhestra. Orkhestra oli alun perin ympyränmuotoinen ja roomalaisella kaudella puoliympyränmuotoinen. Katsomosta on kaivettu 18 penkkiriviä, jotka pystysuuntaiset porraskäytävät ovat alun perin jakaneet yhdeksään sektoriin. Katsomossa on ollut tilaa ainakin hengelle. Teatteri on säilynyt suhteellisen hyvin, ja sitä on myös kunnostettu.
Teatteria ei tule sekoittaa suurempaan ja tunnetumpaan Epidauroksen teatteriin Epidauroksen Asklepieionin alueella. Teatteria käytetään nykyisin esityksiin suuremman teatterin tavoin muun muassa Ateenan ja Epidauroksen festivaalissa.
Bispgrund

Bispgrund on Mälarenin saari Ruotsissa Strängnäsin kunnassa, joka sijaitsee Södermanlandin läänissä.
Saari sijaitsee Mälarenin itäosassa pienessä Moraröfjärdenissä, joka muodostaa pohjoisosan kahden suuren saaren Tösterön ja Selaön välissä olevasta salmesta. Salmen eteläosassa sijaitsee Tynnelsön saari, jonka pohjoispuolella on vielä niin ikään pieni Tynnelsöfjärden. Bispgrundin pituus on 0,9 kilometriä ja leveys on 0,5 kilometriä. Saaren pinta-ala on 16 hehtaaria. Saarella on jonkin verran kiinteää asutusta, mutta sinne ei kulje yhteysaluksia.
Historiaa.
Tarinan mukaan Bispgrund annettiin kastelahjana Tynnelsön linnalta Lagnön kartanolle. Saarelle rakennettiin yksinkertainen torppa 1800-luvun alussa, mutta vuonna 1905 osti silloinen asukas saaren ja rakennukset itselleen. Omistaja möi torpan everstiluutnantti Erland von Plomgrenille, joka rakennutti saarelle metsästysmajan vuonna 1924. Viimeinen torpan viljelijä lähti saarelta vuonna 1950 ja mökki otettiin vapaa-ajan asunnoksi. Saaren maat jaettiin neljään osaan, joista kullekin nousi myöhemmin vapaa-ajan asunnot. Nykyään osa asunnoista on kiinteästi asuttuja.
2437 Amnestia

2437 Amnestia on Marja Väisälän vuonna 1942 löytämä asteroidi eli pikkuplaneetta. Sen nimi on kunnianosoitus Amnesty Internationalin työlle.
Kohde sijaitsee Auringosta suunnilleen 2,19 kertaa niin kaukana kuin Maa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
Heikki Sariola

Heikki Osvald Sariola (s. 14. syyskuuta 1958 Kuusankoski) on suomalainen pappi ja teologian tohtori. Sariola on toiminut vuosina 2002–2024 Kurikan seurakunnan kirkkoherrana. Aikaisemin Sariola on työskennellyt Lapuan hiippakunnan pappisasessorina (1995–2001) sekä Suomen Akatemian tutkijana (1994–1995).
Sariola on toiminut kolumnististina "Crux"-lehdessä 1991–1993 ja "Sanansaattaja"-lehdessä 2004–2006. Hän esittää isäänsä Yrjö Sariolaa katastrofielokuvassa "Lapua 1976".
Koulutus.
Sariola kirjoitti ylioppilaaksi Lapuan lukiosta vuonna 1977, jonka jälkeen hän aloitti opinnot Helsingin yliopiston teologisessa tiedekunnassa. Hän suoritti teologian kandidaatin tutkinnon vuonna 1983 ja tohtorin tutkinnon vuonna 1990. Väitöskirja on nimeltään "Markus und das Gesetz: eine redaktionskritische Untersuchung".
Ura pappina.
Sariola vihittiin papiksi vuonna 1983 Lapualla. Vihkijänä oli hänen isänsä, piispa Yrjö Sariola. Koko pappisuran ajan Heikki Sariola on työskennellyt Kurikan seurakunnassa, vuodesta 2002 lähtien kirkkoherrana.
Sariola valittiin Etelä-Pohjanmaan rovastikunnan lääninrovastiksi, kun Seinäjoen seurakunnan kirkkoherra Tapio Luoma oli valittu Espoon hiippakunnan piispaksi.
Luottamustoimet.
Sariola on ollut kahdella kaudella Lapuan hiippakunnan pappisedustaja kirkolliskokouksessa. Kun Jukka Keskitalo valittiin kirkkohallituksen kansliapäälliköksi vuonna 2010, nousi Sariola hänen paikalleen kirkolliskokoukseen loppukaudeksi. Lisäksi hän oli kirkolliskokouksen jäsen kauden 2016–2020. Kun Matti Salomäki valittiin Lapuan piispaksi, nousi Sariola vuoden 2022 alusta hänen paikalleen kirkolliskokoukseen loppukaudeksi. 
Sariola on ollut kirkon lähetystoimikunnan jäsen vuodesta 2017.
Yksityiselämä.
Heikki Sariola on naimisissa Pirjo Sariolan kanssa. Heillä on kolme lasta. Hän harrastaa huilunsoittoa, matkailua ja verkkokalastusta.
Edmonde Charles-Roux

Edmonde Charles-Roux (17. huhtikuuta 1920 Neuille-sur-Seine, Ranska – 20. tammikuuta 2016 Marseille, Ranska) oli ranskalainen kirjailija ja toimittaja. Hän oli vuodesta 1983 Goncourt-akatemian jäsen..
Charles-Roux'n isä oli diplomaatti, ja hän asui siksi nuorena Prahassa ja Roomassa. Hän oli naimisissa ranskalaisen poliitikon Gaston Defferren kanssa. Toisen maailmansodan jälkeen hän asettui Pariisiin ja oli Ellen toimittaja ja 1950–1960 Voguen Ranskan-painoksen päätoimittaja. Hän sai 1966 Goncourt-palkinnon teoksesta "Hyvästi Palermo" ("Oublier Palerme").
Themiksen temppeli

Themiksen temppeli voi viitata seuraaviin antiikin aikaisiin Themikselle omistettuihin temppeleihin:
Erdni Ombadykov

Erdni Ombadykov (s. 27. lokakuuta 1972), tai Telo tulku rinpoche, on yhdysvaltalainen tiibetinbuddhalainen munkki ja kalmukkien hengellinen johtaja.
Tausta ja yksityiselämä.
Ombadykov syntyi vuonna 1972 philadelphialaiseen työläisperheeseen. Perhe oli taustaltaan etnisesti kalmukilainen ja uskonnoltaan buddhalainen. Vaikka Ombadykovin vanhemmat olivat buddhalaisia, he eivät olleet kovinkaan uskonnollisia, minkä johdosta Erdnin valtaisa kiinnostus buddhalaisuutta kohtaan hämmästytti vanhempia.
Vuodesta 1995 lähtien Ombadykov on ollut naimisissa, ja parilla on yksi lapsi. Hän asuu osan vuodesta Elistassa Kalmukiassa sukulaistensa luona toimiessaan lamana ja osan vuodesta perheensä kanssa Coloradossa.
Munkkina.
Ollessaan 7-vuotias Ombadykov tapasi dalai-laman, joka oli vierailemassa paikallisessa temppelissä. Tämän seurauksena Ombadykov kutsuttiin muuttamaan Intiaan opiskelemaan buddhalaisuutta. Tuolloin dalai-lama tunnisti Ombadykovin uudelleensyntyneeksi Tilopaksi, joka oli buddhalainen pyhimys. Näin ollen Ombadykov on siis tulku, ja hän otti käyttöön nimen "Telo rinpoche". 20-vuotiaana, vuonna 1992, Ombadykov matkusti dalai-laman kanssa Kalmukiaan, jossa ei ollut toiminnassa yhtään temppeliä tai uskonnollista johtajaa. Samana vuonna Dalai-lama valtuutti Telo rinpochen toimimaan Kalmukian buddhalaisten hengellisenä johtajana Shaddin lamana.
Ombadykov luopui munkinlupauksestaan vuonna 1995, koska katsoi vastuun koko Kalmukian buddhalaisuudesta liian suureksi yhdelle miehelle. Hän palasi hengellisen johtajan rooliin myöhemmin, mutta ei voi perhesyistä toimia enää täysivaltaisena munkkina (luostarisäännöt kieltävät munkkeja avioitumasta). Telo rinpoche on kuitenkin ollut aikeissa kouluttaa itselleen seuraajan ja on auttanut paikallisia munkeiksi pyrkiviä miehiä pääsemään koulutettaviksi Intiaan. 
Ombadykov on kuvannut buddhalaisuutta "realistiseksi" ja "pragmaattiseksi" tavaksi hahmottaa maailmaa, niin uskontona kuin filosofianakin.
Helmikuussa 2022 Ombadykov pakeni Venäjältä. Taustalla oli yhdysvaltalaisen koripalloilijan Brittney Grinerin pidättämiseen ja tuomitsemiseen yhdeksäksi vuodeksi vankeuteen. Ombadykov on vain Yhdysvaltain kansalainen, ja hän oli pyrkinyt hakemaan myös Venäjän kansalaisuutta mutta päätyi pakenemaan Mongoliaan, joka alkoi toivottaa tervetulleeksi Venäjältä paenneita siviilejä osittaisen liikekannallepanon alettua syksyllä. Ombadykovista tuli myös ensimmäinen Venäjän uskonnollinen johtaja, joka vastusti julkisesti Venäjän hyökkäystä Ukrainaan. Ombadykov on myös puolustanut Ukrainaan sanomalla "se [Ukraina] puolustaa valtiotaan, maitaan, totuuttaan, perustuslakiaan ja kansalaisiaan". Tammikuussa 2023 Venäjän viranomaiset julistivat Ombadykovin ulkomaalaiseksi agentiksi, minkä johdosta hän erosi virastaan kalmukkien hengellisenä johtajana.
1718 Namibia

1718 Namibia on Marja Väisälän vuonna 1942 löytämä asteroidi eli pikkuplaneetta. Se on nimetty Namibian mukaan. Väisälä toimi kyseisessä maassa opettajana.
Kohde sijaitsee Auringosta suunnilleen 2,36 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Albedo on ja magnitudi on .
Soppislammi

Soppislammi on Keski-Suomessa Jämsässä Riihijärven lähellä sijaitseva lampi. Etäisyys Jämsän keskustasta on 29 kilometriä pohjoisluoteeseen.
Jämsässä on myös toinen Soppislammi, se on vähäinen suolampi Soppissuolla kahdeksantoista kilometriä Koskenpään Soppislammilta etelään.
Maantietoa.
Soppislammi on 490 metriä pitkä, 380 metriä leveä, ja sen pinta-ala on 9,3 hehtaaria. Se sijaitsee 160 metriin kohoavan Soppisvuoren juurella ja se jää samalla kapean Riihijärvestä erottavan kannaksen taakse. Lammella ei ole kartan mukaan saaria ja sen rantaviivan pituus on 1,4 kilometriä. Järvien välisellä kannaksella on maatila ja vapaa-ajan asutusta.
Vesistösuhteet.
Soppislammi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Vataanjoen valuma-alueeseen (14.526) se kuuluu. Järven lounaispäähän tulee laaksoa seuraava Hevospuro, joka tuo ylempää soiden kuivatusvesiä. Lammen pohjoisrannasta lähtee pohjoiseen yli 200 metriä pitkä laskuoja kohti Riihijärveä, jonka pinta on puoli metriä Soppislammia alempana. Soppislammin vedenpinnan korkeus on 110 metriä mpy.
Muita lähijärviä ovat lounaassa Joutsenlammi, Lähdejärvi ja Koukkulammi, luoteessa Alainen Kalajärvi, Keskinen Kalajärvi ja Yläinen Kalajärvi ja koillisessa Riihijärvi.
Tara Grammy

Tara Grammy () on kanadaniranilainen näyttelijä ja näytelmäkirjailija.
Hän on Persia’s Got Talent -ohjelman juontaja.
Anouar Brahem

Anouar Brahem (; s. 1957 Tunis) on tunisialainen ud-luutun soittaja ja säveltäjä.
Brahem aloitti udin konservatorio-opinnot Tunisissa 10-vuotiaana. Myöhemmin hänen opettajanaan toimi Ali Sriti. Vuonna 1981 Brahem muutti neljäksi vuodeksi Pariisiin, jossa hän teki yhteistyötä Maurice Béjart'n kanssa. Vuonna 1989 Brahem solmi levytyssopimuksen ECM Recordsin kanssa. Hän on sittemmin levytyksillään tehnyt yhteistyötä muiden muassa Barbaros Erkösen, Jan Garbarekin, Dave Hollandin, John Surmanin ja Richard Gallianon kanssa. Hän on myös säveltänyt elokuva- ja näyttämömusiikkia. Eräs elokuvista, joihin hän on säveltänyt musiikin, on "Palatsin hiljaisuus" (1994).
Riihijärvi (Jämsä, Koskenpää)

Riihijärvi on Koskenpäällä Jämsän pohjoisosassa sijaitseva noin 75 hehtaarin laajuinen järvi. Etäisyys Jämsän keskustasta on noin 29 kilometriä pohjoisluoteeseen.
Maantiede.
Riihijärven eteläpuolella sijaitsee Soppislammi, josta on laskuoja Riihijärven lounaiskulman Tervalahteen. Riihijärven kaakkoisosan muodostaa Niemelänlahti, järven keski- ja itäosassa on muutama pieni saari. Soppislammen lisäksi Riihijärven naapurijärviä ovat Vähä Riihijärvi noin puolitoista kilometriä koilliseen, Koijärvi saman verran itäkoilliseen, Haukilammi Riihijärven ja Koijärven välissä, Paskuri puolisen kilometriä kaakkoon, Joutsenlammi pari kilometriä lounaaseen sekä Alainen Kalajärvi, Keskinen Kalajärvi ja Yläinen Kalajärvi pari kilometriä luoteeseen.
Riihijärven ja Soppislammen välisellä kannaksella on jonkin verran asutusta ja kulttuurimaisemaa. Järven rannat ovat pääosin metsämaata.
Riihijärvi kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Riihijärven koilliskulman Myllylahdesta lähtee mutkainen laskuoja kohti Koijärveä, jonka pinta on lähes kymmenen metriä Riihijärveä alempana, Koijärvi puolestaan laskeen etelään kohti Uuttanaa.
Koskenpään Riihijärvi on neljänneksi laajin Suomen useista samannimisistä vakavesistä. Suurin Riihijärvi, Pirttijärvi–Riihijärvi, sijaitsee Jämsän ja Kuhmoisten rajalla. Toiseksi suurin Riihijärvi sijaitsee Mänttä-Vilppulassa. Kolmanneksi suurin Riihijärvi sijaitsee Päijänteen itäpuolella Joutsassa. Kankarisveden länsipuolella Jämsän keskiosassa on noin kymmenen hehtaarin laajuinen Riihijärvi.
Eldridge Streetin synagoga

Eldridge Streetin synagoga () on New Yorkin Lower East Sidessa sijaitseva historiallinen juutalainen synagoga. Vuonna 1887 käyttöön otettu synagoga on koko Yhdysvaltojen vanhin Itä-Euroopan juutalaisten rakentama temppeli.
Synagogan rakentaminen sijoittui valtavan maahanmuuttoaallon aikaan, sillä vuosien 1880 ja 1924 välillä jopa 2,5 miljoonaa juutalaista muutti Euroopasta Yhdysvaltoihin. Itäeurooppalaisista juutalaisista lähes 85 % asettui New Yorkin kaupunkiin, ja heistä valtaosa asettui Lower East Siden alueelle. Eldridge Streetin juutalainen seurakunta koostui pääosin venäläisistä, puolalaisista ja liettualaisista juutalaisista.
Eldridge Streetin synagoga oli aktiivisessa käytössä noin viisikymmentä vuotta. Seurakunta alkoi pienentyä vuoden 1924 maahanmuuttolain astuttua voimaan, kun alueen juutalainen väestö alkoi hiljalleen muuttaa toisiin kaupunginosiin ja uuden lain perusteella seurakuntaan ei enää muuttanut yhtä paljon uusia jäseniä Euroopasta. Pieneksi käynyt seurakunta siirtyi synagogan alempiin tiloihin 1940-luvulla, sillä suurikokoisen rakennuksen ylläpito oli käynyt liian kalliiksi. Hoitamattomana rakennus meni ajan mittaan yhä huonoon kuntoon, mutta 1980-luvulta eteenpäin sitä ryhdyttiin restauroimaan. Synagoga toimii nykyään museona.
Hanhijärvi (Jämsä, Koskenpää)

Hanhijärvi on Koskenpäällä Jämsän pohjoisosassa sijaitseva noin 21 hehtaarin laajuinen järvi. Etäisyys Jämsän keskustasta on noin 26 kilometriä pohjoisluoteeseen.
Maantiede.
Hanhijärven rannat mutkittelevat ja siinä on muutama luoto. Järven itärannalla sijaitsee pieni viljelysaukea. Pohjoispuolella kohoaa Hanhivuori, jonka luoteispuolella sijaitsevat Soppislammi ja Riihijärvi.
Hanhijärvi kuuluu Hanhiojan valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Hanhijärven koilliskulmasta lähtee laskuoja itään kohti Pitkä-Uuttanaa, joka on Uuttanan pohjoinen lahti. Uuttanan pinta on 1,8 metriä Hanhijärveä alempana.
Hanhijärvi on valuma-alueensa suurin järvi. Muut järvet ovat Lähdejärvi, Koukkulammi, Salmijärvi, Otsalammi ja Matolammi. Ne sijaitsevat Hanhijärven länsipuolella noin 30–65 metriä sitä ylempänä.
The Buddha and His Dhamma

The Buddha and His Dhamma on B. R. Ambedkarin kirjoittama kirja, joka käsittelee buddhalaisuutta. Se on Ambedkarin perustaman suuntauksen, navayanan, keskeisin teos. Kirja katsoo edustavansa oikeaa tulkintaa buddhan opetuksista.. Teos on julkaistu postuumisti ja sen alkuperäinen kustantaja on Siddharth College Publications.
Kirjan kielenkäyttö herättää usein huomiota: "you"- ja "thou"-pronomineja käytetään sekaisin, paalinkielisten termien litterointi ei noudata yleisiä normeja ja buddhan nimi kirjoitetaan välillä "Gautama" ja välillä "Gotama". Ambedkar kuoli vain kolme päivää sen jälkeen kun oli saanut kirjan ensimmäisen vedoksen valmiiksi.
Teos koostuu kahdeksasta luvusta eli kirjasta:
Sukuni salat

Sukuni salat on MTV3-kanavalla esitettävä tositelevisiosarja, jossa selvitetään tunnettujen suomalaisten sukutarinoita. Ohjelmaa juontaa Marja Hintikka. Ohjelman ensimmäinen tuotantokausi esitettiin kevättalvella 2021 ja toinen kausi keväällä 2022.
Päähenkilöiden sukutarinoita selvittää viisihenkisen käsikirjoittaja- ja tuotantotiimin lisäksi sukututkijoita, eri alojen tutkijoita, historioitsijoita ja asiantuntijoita. Tekijät haastattelevat päähenkilöiden sukulaisia ja kaikilta on otettu DNA-näyte. Selvityksiä varten tutkitaan myös muun muassa tuhansia lehtileikkeitä, valokuvia, kirkonkirjoja ja rikosrekisteriotteita.
Ohjelma perustuu brittiläiseen "Who Do You Think You Are?" -formaattiin. Samaan formaattiin pohjautuen on Suomessa aiemmin tehty Ylen esittämä "Kuka oikein olet?" -sarja (2012).
Somi

Jeon So-mi () (oik. Ennik Somi Douma, s. 9. maaliskuuta 2001 Ontario) on kanadalais-hollantilainen-korealainen laulaja ja lauluntekijä.
Hän sijoittui ensimmäiseksi Mnet-televisiokanavan tyttöbändien selviytymisohjelmassa "Produce 101", ja on hajonneen eteläkorealaisen tyttöryhmän I.O.I:n entinen jäsen. Somi julkaisi esikoissinglensä ”Birthday” kesäkuussa 2019.
Elämäkerta.
Jeon syntyi 9. maaliskuuta 2001 Ontariossa, Kanadassa. Hänen äitinsä on korealainen ja isä kanadalais-hollantilainen. Jeon oli yksivuotias, kun perhe muutti Koreaan. Hän oli koulukiusattu. Somi on nuoresta lähtien harrastanut taekwondoa ja on saavuttanut kolmannen asteen mustan vyön.
Hän osallistui "Sixteen" ohjelmaan, jossa hän pääsi viimeiseen erään. Myöhemmin hän osallistui "Produce 101" -ohjelmaan ja pääsi I.O.I-ryhmään. Ryhmän hajottua hän osallistui "Sister’s Slam Dunk" -ohjelman toiselle kaudelle, jossa oli myös hänen esikuvansa Minzy.
Projekti 949

Projekti 949 Granit () on Venäjän laivaston risteilyohjuksin varusteltujen ydinsukellusveneiden muodostama alusluokka, johon sisältyy myös paranneltu alaluokka Projekti 949A Antei (). Suunnitelmissa on modernisoida alukset projektiksi 949AM, mikä pidentäisi niiden käyttöaikaa ja parantaisi taistelukykyä.
Kahden valmistuneen aluksen jälkeen suunnitelmaa parannettiin projekti 949A:ksi, jossa on vesitiiviiden osastojen lukumäärää lisätty kymmeneen, paranneltu sisätilojen jakoa ja korvattu aiempi Rubicon-kaikuluotain MGK 540:lla.
Alukset.
Projektissa oli tarkoitus valmistaa kaikkiaan 20 alusta, mutta kylmän sodan päättyminen ja Neuvostoliiton hajoaminen keskeytti rakennustyöt. Vuoden 1991 loppuun mennessä oli hyväksytty 16 veneen rakentaminen, mutta kolmen viimeisen työt keskeytettiin 1990-luvulla. "K-160:n" köli piti laskea 1994, mutta tilaus peruutettiin ennen sitä.
Skytte-mitali

Skytte-mitali on Tarton yliopiston myöntämä vuotuinen palkinto henkilölle, joka Tarton yliopiston neuvoston mielestä on osallistunut Tarton yliopiston ja Viron korkeakoulutuksen kehittämiseen.
Mitali on nimetty Tarton yliopiston ensimmäisen kanslerin Johan Skytten mukaan ja ensimmäiset mitalit annettiin vuonna 1995, kun Skytten kuolemasta oli kulunut 350 vuotta. Palkintoa ei tosin ole myönnetty joka vuosi ja muutamina vuosina palkinnon saajina on ollut useampia henkilöitä. Vastaavasti Ruotsissa Uppsalan yliopisto perusti samaan aikaan oman Johan Skytte -palkinnon valtioteellisen tutkimuksen kunniaksi.
Saku Salminen

Saku Salminen voi tarkoittaa seuraavia henkilöitä:
Isha-säätiö

Isha-säätiö on Intiassa toimiva voittoa tavoittelematon säätiö. Nimi "isha" tarkoittaa kutakuinkin "muodoton jumalainen".. Säätiön tavoite on sen itsensä mukaan toimia mahdollisimman monipuolisesti ihmisten hyvinvoinnin hyväksi: se pyrkii tarjoamaan ohjelmia ja toimintaa fyysiseen, psyykkiseen ja hengelliseen kehittymiseen.
Historia.
Isha-säätiön perusti joogaopettaja ja mystikko Jaggi Vasudev (myös nimellä Sadhguru). Vasudev koki uskonnollisen heräämisen 1980-luvulla ja päätti jakaa sen koko maailman kanssa. Hän aloitti kiertelevänä joogaopettajana Etelä-Intiassa, kunnes perusti Isha-säätiön vuonna 1992. Säätiön päämaja, eli ashram, perustettiin Coimbatoren kaupunkiin, Velliangiri-vuorten juurelle Tamil Nadun läntiselle rajalle..
Vuonna 2017 säätiön päämajan maille pystytettiin Adiyogi Shiva -patsas, joka on maailman korkein rintakuva.
Toiminta.
Ishan toiminta on kokonaan vapaaehtoisten varassa. Vapaaehtoisten määrä on arviolta noin 11 miljoonaa maailmanlaajuisesti.. Toimintaa koordinoidaan erilaisina projekteina, jotka säätiön oman ilmoituksen mukaan ovat koskettaneet jo 200 miljoonaa ihmistä. Projektien teemoja ovat mm. ympäristö, koulutus tai työllisyys..
Säätiön alkuperäiseen toimintaan kuuluvat jooga ja meditaatio. Se tarjoaa joogaohjausta kaikentasoisille harrastelijoille sekä mahdollisuutta kouluttautua joogaopettajaksi.
Project GreenHands.
Project GreenHands (PGH) alkoi vuonna 2004. Sen tavoitteena on istuttaa puita ja estää aavikoituminen pääsääntöisesti Etelä-Intiassa..
Isha Vidhya.
Isha Vidhyan tavoitteena on kohentaa maaseudun lapsien saaman koulutuksen tasoa. Projekti alkoi vuonna 2006. Projekti koostuu kahdesta lähestymistavasta: kymmenestä Isha Vidhya -kouluista, joissa opiskele hieman yli 7700 lasta sekä valtion koulujen tukiohjelma, jonka piirissä on 72 opettajaa Tamil Nadussa..
Action for Rural Rejuvenation.
Action for Rural Rejuvenation (ARR) alkoi vuonna 2003 ja sen tarkoituksena on voimaannuttaa maaseudun yhteisöjä ja ylläpitää niiden elinvoimaisuutta. Projektiin kuuluvat mm. liikkuvat terveyskeskukset, vedenpuhdistamoiden rakentamista, vapaa-ajan liikuntamahdollisuuksien järjestämistä sekä terveysvalistus..
Keskukset.
Keskuksia on ympäri maailmaa jokaisella mantereella Etelä-Amerikkaa ja Etelämannerta lukuun ottamatta:
Pertti Uotila (kasvitieteilijä)

Pertti Johannes Uotila (s. 28. toukokuuta 1943 Viipurin maalaiskunta) on suomalainen kasvitieteilijä.
Uotila sai maisterin arvon Helsingin yliopistosta vuonna 1968, suoritti lisensiaatin tutkinnon vuonna 1972 ja väitteli tohtoriksi vuonna 1978. Opintojensa jälkeen hän liittyi yliopiston henkilökuntaan. Hän toimi vuosina 1980–1993 Luonnontieteellisen keskusmuseon kasvitieteellisen museon johtajana. Suomen Akatemiassa hän työskenteli vuosina 1974–1977 tutkimusassistenttina ja vuosina 1987–1988 vanhempana tutkijana. Uotila oli lisäksi Turun yliopiston kasvimuseon intendenttinä vuosina 1979–1980 ja Suomen luonnonsuojeluliiton toiminnanjohtaja vuosina 1968–1969.
Uotila osallistui 1990-luvulla useisiin laajoihin kansainvälisiin floorahankkeisiin. Hän on tehnyt runsaasti kenttätyötä eri puolilla Suomea, läheisillä Venäjän alueilla ja monin paikoin Skandinaviassa (myös Islannissa ja Huippuvuorilla). Hän on tehnyt tutkimustyötä myös muualla Euroopassa, varsinkin Välimeren alueella. Euroopan ulkopuolisia maita, joissa Uotila on tutkijana käynyt, ovat olleet Turkki (1972, 1978, 1981, 1983, 1985, 1990), Iran, Afganistan, Pakistan ja Intia (1972; Ilkka Kukkosen ja Mauri Korhosen kanssa) sekä pohjoinen Marokko (1994) ja Kirgisia (2009).
Uotila on Suomalaisen Tiedeakatemian ja Suomen Dendrologian seuran jäsen (puheenjohtaja 1985–1987). Hän kuuluu myös "Lutukka"-lehden toimitukseen.
José Lutzenberger

José Lutzenberger (17. joulukuuta 1926 Porto Alegre – 14. toukokuuta 2002 Porto Alegre) oli brasilialainen ympäristönsuojelija. Hän oli Brasilian ympäristöministeri vuosina 1990–1992. Hän toimi varsinkin Amazonin sademetsän suojelun puolesta ja sai Brasilian luopumaan ydinvoimaohjelmastaan. Hän sai Right Livelihood -palkinnon vuonna 1988.
Lutzenberger oli saksalaissiirtolaisten poika. Hän oli koulutukseltaan agronomi ja kemisti. Hän oli yli 15 vuotta saksalaisen kemianyhtiön palveluksessa Saksassa, Venezuelassa ja Marokossa. Hän kertoi kääntyneensä ympäristönsuojelijaksi vierailtuaan eräällä asiakaskuntaansa kuuluvalla omenatarhalla, jossa omistaja käytti jatkuvasti hyönteis- ja rikkaruohomyrkkyjä ja totesi, ettei hän itse syö niitä omenoita.
Lutzenberger oli vuonna 1971 perustamassa Apagan-ympäristöryhmää, joka keskittyi aluksi paikallisiin ongelmiin. Hänen kiinnostuksensa laajeni vähitellen käsittämään koko Amazonin sademetsän ongelmat, ja vuonna 1976 hän julkaisi kirjan "Tulevaisuuden loppu: Brasilian ekologinen manifesti". Vuonna 1987 hän perusti maailmanlaajuisiin ongelmiin paneutuvan Gaia-ryhmän. Vuonna 1988 hän sai vaihtoehto-Nobeliksi kutsutun Right Livelihood -palkinnon.
Lutzenberger nimitettiin Brasilian ympäristöministeriksi vuonna 1990. Hän pyrki kääntämään hallituksen suuryhtiöiden etuja suosivaa linjaa ja joutui riitoihin muun muassa maan asevoimien ja metsähallituksen kanssa. Hän sai Amazonin alueelle perustettua yanomami-intiaaneille suuren suoja-alueen. Maaliskuussa 1992, kolmisen kuukautta ennen Rio de Janeiron ympäristökokousta, Lutzenberger erosi ministerin tehtävistä. Hän jatkoi ympäristönsuojelutoimintaansa Gaia-ryhmän parissa.
IPSC Haulikon maailmanmestaruuskilpailut

IPSC Haulikon maailmanmestaruuskilpailut (engl. IPSC Shotgun World Shoot), tunnetaan myös nimellä Practicalin Haulikon maailmanmestaruuskilpailut ja Haulikkopracticalin maailmanmestaruuskilpailut, on IPSC-lajiliiton korkein haulikolla ammuttava arvokilpailu. Ne kestävät useita päiviä ja sisältävät vähintään 30 ampumaosuutta. Ne pidetään kolmen vuoden välein.
Historia.
Ensimmäiset haulikon maailmanmestaruuskilpailut pidettiin vuonna 2012 Unkarissa. Ne kestivät yli 5 päivää, sisälsivät 30 ampumaosuutta ja siihen osallistui yli 400 kilpailijaa. Seuraavat maailmanmestaruuskilpailut pidettiin Italiassa vuonna 2015. Siihen osallistui 635 kilpailijaa 30 maasta. Vuoden 2018 kilpailut pidettiin Ranskassa ja ne kestivät yli 7 päivää, sisältäen 30 ampumaosuutta. Siihen osallistui 656 kilpailijaa 39 maasta.
1425 Tuorla

1425 Tuorla on Kustaa Inkerin vuonna 1937 löytämä asteroidi eli pikkuplaneetta. Se on nimetty Turun yliopiston tähtitornin sijaintipaikan mukaan.
Kohde sijaitsee Auringosta suunnilleen 2,61 kertaa niin kaukana kuin Maa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on .
Anton Mäkelä

Anton Mäkelä -nimisiä henkilöitä ovat olleet:
Outi Huusko

Outi Huusko (s. 20. syyskuuta 1966 Paltamo) on suomalainen viittomakielentulkki ja Uudenmaan Vihreiden puheenjohtaja. 
Huusko on toiminut Viittomakielialan Osuuskunta Vian toimitusjohtajana vuodesta 2007 ja oli Viittomakielen Tulkkauspalvelun Tuottajat ry:n perustajia vuonna 2012 ja sen puheenjohtaja vuoteen 2018 asti. Outi Huusko on ollut tulkkaamassa muun muassa Kansallisteatterin esityksiä, eduskunnan kyselytunteja, Marinin hallituksen virkaanastumista 2019 ja Suomen siirtymistä koronaviruksen takia poikkeusoloihin 2020. Huusko näytteli viittomakielen tulkkia kansallisoopperan "Covid fan tutte" -satiirissa, ja hänestä tehtiin hahmo myös teatteri Perikunnan Hätävara-revyyseen.
Vuosina 2013–2017 hän toimi Tuusulan Vihreät ry:n puheenjohtajana ja Tuusulan kunnanhallituksen jäsen vuosina 2017–2019. Vuoden 2020 alusta hän on toiminut Uudenmaan vihreiden puheenjohtajana. Hänet valittiin Vuoden 2020 vihreäksi järjestöaktiiviksi . Kevään 2021 kunnallisvaaleissa Huusko on vihreiden ehdokkaana ja ehdolla Tuusulan pormestariksi.
Puonnasjärvi

Puonnasjärvi on Koskenpäällä Jämsän pohjoisosassa sijaitseva 46 hehtaarin laajuinen järvi. Etäisyys Jämsän keskustasta on noin 28 kilometriä pohjoisluoteeseen.
Maantiede.
Puonnasjärven pituus on noin 1,1 kilometriä ja leveys noin 900 metriä. Rannat polveilevat, joten lahtia on useita. Järven pohjoisosassa on saari. Itä- ja etelärannoilla on viljelysaukeita.
Puonnasjärvi kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Puonnasjärven itäpuolella sijaitsee Siniäinen ja Kalmavesi, etelässä on Iso Rautavesi. Lännessä on Saarinen ja Koveroinen.
Puonnasjärvi on Vataanjoen valuma-alueen neljänneksi suurin järvi, se sijaitsee valuma-alueen kaakkoisosassa. Sen vedet laskevat länteen Koijärveen, jonka pinta on viitisen metriä Puonnasjärveä alempana.
Luettelo salaliittoteorioista

Tämä on luettelo erilaisista tunnetuista salaliittoteorioista.
Luettelo.
Salaseurat ja vaikutusvaltaiset ryhmät.
Moni salaliittoteoria sisältää väitteitä jonkin salaseuran tai vaikutusvaltaisen ryhmän oletetuista valtapyrkimyksiä. Tunnetuimpia ovat:
Murhat ja kuolemantapaukset.
Salamurhia ja muita kuolemantapauksia, joihin liittyy salaliittoteorioita:
Lääketiede.
Lääketieteeseen liittyvät salaliittoteoriat:
Salaliittoteorioita kehittäviä ja levittäviä henkilöitä.
Tämä on epätäydellinen luettelo salaliittoteoreetikoista.
Taba (Egypti)

Taba on Egyptiin kuuluva kaupunki Siinailla lähellä Israelin rajaa. Taba on nykyisin matkailukohde ja siellä sijaitsee Egyptin ja Israelin välinen raja-asema.
Maantiede.
Taba sijaitsee Siinai niemimaalla Akabanlahden rannikolla lähellä Egyptin Israelin vastaista rajaa. Tabassa sijaitsee maiden välinen Taban raja-asema.
Historia.
Jonkin matkaa Tabasta rannikkoa etelään sijaitsee niin sanottu Faraonsaari, jolla on ristiretkeläisten 1100-luvulla rakennuttama linnoitus. Ristiretkeläisiltä sen valtasi Saladin, joka toteutti linnalla myös suuria uusia rakennustöitä.
Sittemmin Egypti hallitsi myös Akabanlahden itäpuolta vanhalla pyhiinvaellusreitillä Mekkaan. Alueen hallinnasta tuli lopulta kiistakysymys Osmanien valtakunnan, sekä Suezin kanavaa ja Egyptiä halltisevien brittien välillä. Osmanit pitivät pitkään koko Siinai niemimaata omana alueenaan, vaikka käytännössä sitä hallitsivat brittien alaiset egyptiläiset. Tilanne oli puhjeta selkkaukseksi raja-asemalla Tabassa vuonna 1906. Lopulta osmanit suostuivat brittien uhattua hyökkäyksellä sopimaan rajan kulusta egyptiläisten kanssa. Taba ja muu Siinai jäivät Egyptille lokakuussa 1906 julkaistussa päätöksessä.
Israel miehitti Siinain kuuden päivän sodassa vuonna 1967. Israelin miehityksen aikana rajamerkit poistettiin ja Tabaan rakennettiin hotelli. Israel vetäytyi suurimmasta osasta Siinaita vuonna 1982, mutta se jartkoi Taban miehittämistä. Lopulta pitkine neuvottelujen jälkeen se suostui luovuttamaan Taban Egyptille vuonna 1989. Sittemmin Tabassa on järjestetty monia Egyptin ja Israelin välisiä neuvotteluja. Taba on nykyisin paljolti matkailijoilta varten rakennettu lomakohde. Sen kehitystä on jarruttanut esimerkiksi Siinain turvallisuustilanne.
Yläinen Kalajärvi

Yläinen Kalajärvi on Koskenpäällä Jämsän pohjoisosassa sijaitseva 13 hehtaarin laajuinen järvi. Etäisyys Jämsän keskustasta on 31 kilometriä luoteeseen ja Tampereelta 90 kilometriä koilliseen. Lähin kaupunkimainen keskus on Mänttä noin seitsemäntoista kilometriä lounaaseen.
Maantiede.
Yläinen Kalajärvi muodostaa kolmen järven kokonaisuuden Vataanjoen valuma-alueen lounaisosassa yhdessä Alaisen Kalajärven ja Keskisen Kalajärven kanssa. Jälkimmäiset sijaitsevat Yläisen Kalajärven eteläpuolella, niiden pinta on kymmenen senttimetriä sitä alempana. Järvien eteläpuolella sijaitsee Joutsenlammi ja kaakkoispuolella Riihijärvi. Pohjoisessa on Pirttilampi ja Vähä-Havu.
Yläisen Kalajärven tilavuus on noin 364 000 kuutiometriä.
Vataanjoen valuma-alue on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vesistön suurin järvi on Koijärvi, jonka pinta on noin 32 metriä Yläistä Kalajärveä alempana.
Olga Borodina

Olga Vladimirovna Borodina (; s. 29. heinäkuuta 1963 Leningrad) on venäläinen ooppera- ja konserttilaulaja, äänialaltaan mezzosopraano.
Borodina liittyi Kirovin oopperan (sittemmin Mariinski-teatteri) esiintyjiin vuonna 1987. Hän valmistui Pietarin konservatoriosta vuonna 1989 opiskeltuaan Irina Bogatšjovan johdolla. Borodina on kansainvälisellä urallaan esiintynyt muun muassa Metropolitan-oopperassa, Teatro Colónissa, Pariisin oopperassa, La Scalassa, Wienin valtionoopperassa, Salzburgin musiikkijuhlilla, Covent Gardenissa ja San Franciscon oopperassa. Borodinalle myönnettiin Venäjän kansantaiteilijan arvo vuonna 2002 ja Venäjän valtionpalkinto vuonna 2006. Hän myös voitti ensipalkinnon vuoden 1988 kansainvälisessä Rosa Ponselle -laulukilpailussa.
Borodina on tullut erityisen tunnetuksi esiintymisistään Camille Saint-Saënsin oopperassa "Samson et Dalila". Lisäksi hän on esiintynyt muiden muassa Modest Mussorgskin, Pjotr Tšaikovskin, Sergei Prokofjevin, Aleksandr Borodinin, Aleksandr Dargomyžskin, Georges Bizet'n, Hector Berlioz'n ja Sergei Rahmaninovin teoksissa. Kirov-debyyttinsä Borodina teki Siébelin roolissa Charles Gounod'n oopperassa "Faust". Italialaisissa oopperoissa hän on tulkinnut rooleja Gioacchino Rossinilta, Giuseppe Verdiltä, Amilcare Ponchiellilta ja Francesco Cilealta.
Verdin "Requiemin" levytys, jolla Borodina esiintyy Riccardo Mutin johtaman Chicagon sinfoniaorkesterin kanssa, sai vuonna 2010 kaksi Grammy-palkintoa. Borodina istui vuonna 2015 15. kansainvälisen Tšaikovski-kilpailun tuomaristossa.
Espanjalainen synagoga (Praha)

Espanjalainen synagoga () on Tšekin Prahassa sijaitseva juutalainen synagoga. Vuonna 1868 reformijuutalaisen seurakunnan käyttöön valmistunut rakennus sijaitsee paikalla, jossa on jo 1100-luvulta lähtien sijainnut juutalainen synagoga.
Synagogan nimi juontaa rakennuksen uusmaurilaiseen arkkitehtuuriin, joka sai paljon vaikutteita Espanjan Granadassa sijaitsevasta Alhambran palatsista. Koristeellinen sisustus toteutettiin vuosina 1882–1883 Antonín Baumin ja Bedřich Münzbergerin suunnitelman perusteella. Toisen maailmansodan aikaan natsi-Saksan miehitysjoukot käyttivät tilaa varastona Tšekin juutalaisilta seurakunnilta takavarikoidulle esineistölle.
GLS Group

General Logistics Systems B.V., joka tunnetaan myös nimellä GLS, on brittiomisteinen logistiikkayritys, jonka kotipaikka on Amsterdam. Rico Back perusti yhtiön vuonna 1989 nimellä German Parcel. Myöhemmin se muutettiin nimelle GLS. Se on Royal Mailin tytäryhtiö.
Toiminnot.
GLS toimii suoraan ja kumppanuusverkoston kautta 41 Euroopan maassa, kahdeksassa Yhdysvaltain osavaltiossa ja kahdessa Kanadan provinssissa.
Vuosina 2016–2017 GLS toimitti 508 miljoonaa pakettia yli 270 000 asiakkaalle. Sen liikevaihto oli 2,5 miljardia euroa vuodessa. Yrityksellä on noin 26 000 ajoneuvoa ja yli 70 jakelukeskusta. Saksan, Italian ja Ranskan osuus GLS:n kokonaistuloista vuosina 2019–2020 oli 54,6 %.
Historia.
German Parcel perustettiin vuonna 1989 kansallisena pakettipalvelujen tarjoajana Saksassa. Vuonna 1992 perustettiin Euroopan laajuinen General Parcel. Vuonna 1999 Rico Back johti yrityksen myynnin Royal Mailille, joka oli tuolloin Britannian valtionyhtiö mutta yksityistettiin vuonna 2013.
Jaana Hirsikangas

Jaana Hirsikangas on suomalainen toiminnanjohtaja ja yhteiskuntavaikuttaja. Hirsikangas on toiminut YK:n tasa-arvojärjestön UN Womenin Suomen toiminnanjohtajana vuodesta 2019. 
Koulutus ja ura.
Hirsikangas valmistui yhteiskuntatieteiden maisteriksi Jyväskylän yliopistosta vuonna 2010. Hänellä on myös järjestöjohtamisen erityisammattitutkinto Rastor-instituutista. Hän on aikaisemmin toiminut muun muassa Naisten Pankin yhteyspäällikkönä sekä työskennellyt Plan Suomessa ja Earth Charter -sihteeristössä Costa Ricassa.
LAC

LAC (Limit of Acceptable Change) -menetelmä eli suomeksi "hyväksyttävän muutoksen rajat" on menetelmä, jolla mitataan esimerkiksi virkistyskäytön tai luontomatkailun aiheuttamia vaikutuksia yksittäisen alueen ekologisen, taloudellisen ja sosiaaliskulttuurisen kestävyyden tilaan. 
Seurannan tarkoituksena on edistää kestävyyden moniulotteista toteutumista sekä havaita mahdolliset epäkohdat ja reagoida niihin. Seuranta pohjautuu kestävän käytön periaatteisiin ja niitä selittäviin tavoitetiloihin. 
Periaatteiden toteutumisen seurantaa varten määritellään aluekohteisesti jokaiselle periaatteelle relevantit indikaattorit. Tämän
jälkeen valituille indikaattoreille määritellään seurantatietojen avulla nykytila, josta edelleen johdetaan
tavoitetila ja -vuosi. 
Lisäksi määritellään indikaattorikohtaiset hyväksyttävän muutoksen rajat (minimi ja
maksimi), jotka auttavat kiinnittämään huomiota alueen tilaa mahdollisesti uhkaavaan kehitykseen.
Seurantaa tehdään määrävälein esimerkiksi vuosittain, jolloin samalla arvioidaan kestävyyden toteutuminen.
Mikäli seurannassa todetaan jonkin indikaattorin osalta hälyttäviä merkkejä, ryhdytään korjaaviin toimenpiteisiin, jotta varmistetaan
kehityksen toivottu suunta ja tavoitteiden toteutuminen.
Isometsäkäpinkäinen

Isometsäkäpinkäinen ("Tephrodornis virgatus") on vangoihin kuuluva lintulaji. Lajia tavataan laajalta alueelta Etelä-, Kaakkois- ja Itä-Aasiasta.
Koko ja ulkonäkö.
Isometsäkäpinkäinen voi kasvaa 17–23 cm pitkäksi. Sukupuolet eroavat hieman toisistaan ulkonäöltään. Isometsäkäpinkäiskoiraan pää, siivet ja pyrstö ovat väriltään harmaat. Selkä on alalajista riippuen harmaa tai ruskehtava. Päässä on musta silmäkulmajuova ja naamio, jotka eivät ole naaraslinnulla yhtä selkeät. Isometsäkäpinkäisen yläperä on valkoinen. Lajin kurkku, rinta ja vatsa ovat väriltään valkoiset. Naaraalla voi rinnassa olla ruskehtavaa väriä. Nokka on kookas ja koukkupäinen.
Levinneisyys ja elinympäristö.
Isometsäkäpinkäistä tavataan alueelta, joka ulottuu Intiasta ja Nepalista itään Kaakkois-Aasiaan aina Indonesiaan saarille asti ja Kiinaan eteläosiin. Lajin elinympäristöä ovat kosteat ja ainavihannat metsät ja niiden reunamaat. Isometsäkäpinkäiset liikkuvat pareittain tai pieninä ryhminä puiden latvuksissa ja voivat muodostaa sekaparvia muiden lintujen kanssa. Linnun ravintoa ovat hyönteiset.